ตกขบวนเที่ยวสุดท้าย
ทํางานน้อยก็ถูกต่อว่า พอทำงานมากๆ แทนที่จะชื่นชม กลับนินทาเสียงขรมกันทั้งบาง!!
20 ส.ค. 2554

ทํางานน้อยก็ถูกต่อว่า พอทำงานมากๆ แทนที่จะชื่นชม กลับนินทาเสียงขรมกันทั้งบาง!!
โดย..สุรชัย  กำพลานนท์วัฒน์
น่าเห็นใจคนเป็นรัฐบาลนะครับ อุตส่าห์ประชุมหามรุ่งหามค่ำว่ากันเป็นร้อยๆ วาระ แต่ดันไม่วายถูกสังคมติติงว่าทิ้งทวนจัดหนักอย่างไม่มียุคไหนกล้าทำ 
จะทิ้งทุ่นหรือทิ้งทวนยังไงก็ช่างเถอะ แต่ผมว่ามีเรื่องดีๆ สำหรับพี่น้องหลายเรื่อง เอาเรื่องที่คิดว่าโดนใจมากที่สุดก็คือเรื่องกู้ซื้อบ้านหลังแรกกับธนาคารอาคารสงเคราะห์ โดยคิดดอกเบี้ย 0% ใน 2 ปีแรก 
เรื่องนี้มีประโยชน์มาก ใครๆ ก็อยากมีบ้านหลังแรกทุกคน และคงไม่มีใครเก็บเงินครบเต็มราคาบ้านจึงค่อยซื้อ ยิ่งเป็นคนทำงานรับประทานเงินเดือนยิ่งไม่ต้องพูดถึง แค่เก็บเงินดาวน์ก็เหนื่อยลากเลือดแล้ว นโยบายนี้จึงเป็นการเติมฝันและยังช่วยประหยัดค่าดอกเบี้ยมากโข 
หมัดเด็ดนี้รัฐบาลจึงได้ใจคนระดับล่างขึ้นกลางแบบเต็มๆ
ทวนเล่มนี้ถือว่า คิดดี ทำดี ถูกใจดี มีประโยชน์ต่อคนส่วนใหญ่ 
จะเสียดายบ้างก็ตรงที่ทำทั้งทีน่าจะทำแบบสุดๆ ไปเลย ไหนๆ จะออกโปรโมชันครั้งใหญ่แล้ว น่าจะเพิ่มวงเงินกู้เพื่อตกแต่งบ้านหลังแรกเข้าไปด้วย ซื้อบ้านแล้วก็ต้องมีเฟอร์นิเจอร์อุปกรณ์เครื่องใช้สุขภัณฑ์เครื่องไฟฟ้าและสิ่งอำนวยความสะดวกที่ทำให้บ้านน่าอยู่ ให้วงเงินเพิ่มอีกหลังละ 35 แสนบาท ก็แค่อีกไม่กี่พันล้านบาทเท่านั้นเอง 
ทำให้ครบวงจรคนกู้จะได้ไม่ต้องไปซื้อของเงินผ่อนเสียดอกเบี้ยแพงๆ ผ่านบัตรเครดิตหรือบริษัทเงินผ่อนเอกชนหน้าเลือดให้ปวดใจ กู้ที่เดียว ผ่อนที่เดียว เป็นหนี้ก้อนเดียว สุขใจหายกังวล ผู้คนจะรักรัฐบาลเพิ่มมากขึ้น
เอาล่ะ เดี๋ยวจะหาว่าเชียร์รัฐบาลมากเกินไป ยังมีเรื่องน่าเสียดายที่รัฐบาลไม่ทำควบคู่ไปกับการออกโครงการช่วยเหลือปัจเจกบุคคล นั่นคือการช่วยเหลือผู้ประกอบการเอสเอ็มอีไทย
หลายร้อยโครงการที่ถูกหาว่าทิ้งทวนน่า จะมีเรื่องช่วยเหลือผู้ประกอบการปนอยู่บ้าง ถ้ากู้บ้านหลังแรกจัดหนักให้ผ่อนดอกเบี้ย 0% ได้ ก็น่าจะออกโครงการเงินกู้เพื่อการเริ่มต้นทำธุรกิจหรือที่เรียกว่าเถ้าแก่น้อย โดยให้เสียดอกเบี้ย 0% ได้เหมือนกัน 
จะกำหนดวงเงินกู้รายละไม่มากก่อนก็ได้ จะเน้นสนับสนุนกลุ่มธุรกิจไหนก่อนก็ว่ากัน หรือจะวางเงื่อนไขให้ต้องเข้าระบบบัญชีและประกันสังคมให้ถูกต้องก็ยังได้ ไส้ในรายละเอียดสามารถตีกรอบได้ทั้งสิ้น 
สิ่งสำคัญอยู่ที่เงื่อนไขที่ผ่อนปรนและช่วยประหยัดดอกเบี้ยเพื่อให้เถ้าแก่น้อยไม่ต้องแบกภาระต้นทุนในช่วงเริ่มต้นกิจการ เพื่อการประคับประคองให้สามารถตั้งหลักตั้งตัวในช่วงแรก
ส่วนผู้ประกอบการรายเก่าที่ทำธุรกิจอยู่แล้ว หากจะช่วยลดภาระดอกเบี้ยให้บ้าง รัฐบาลก็สามารถออกโครงการพิเศษช่วยได้เช่นกัน ตัวอย่างเช่นผู้ประกอบการที่ดีมีการเสียภาษีเข้าสู่ระบบ อาจจะให้สิทธิประโยชน์ลดดอกเบี้ยให้บางส่วนเป็นการตอบแทน
น่าน้อยใจแทนผู้ประกอบการเอสเอ็มอีไทยที่ตกขบวนรถด่วนเที่ยวสุดท้าย 
เกษตรกรก็ช่วยแล้ว ข้าราชการประจำ ข้าราชการการเมือง พนักงานรัฐวิสาหกิจก็ขึ้นเงินเดือนให้แล้ว ผู้ใช้แรงงานก็ขึ้นค่าแรงแล้ว คนอยากมีบ้านก็ช่วยดอกเบี้ยให้แล้ว แทบทุกกลุ่มได้รับการช่วยเหลือกันทั่วถ้วน
แต่ไม่ยักเห็นมีโครงการอะไรชัดๆ ออกมาช่วยสานฝันสนับสนุนให้ผู้คนเป็นเถ้าแก่น้อย รวมถึงการช่วยเหลือผู้ประกอบการเอสเอ็มอีรายเก่าที่มีอยู่หลายล้านรายซึ่งถือเป็นกระดูกสันหลังทางเศรษฐกิจของประเทศ
ลืมเอสเอ็มอีกันแล้วหรือนี่!!ซ์ซื้อบ้านซื้อคอนโดรบเต็มราคาบ้านแล้วค่อยซื้อ ต่างต้องกู้รงการที่ต้องใช้งบประมาณรวม ๆ เป็นแสนล้านบาท